पारोपमिसादे
पारोपमिसादे जिसे पेरीपेमिसदाई अथवा परोपनिषदी भी कहते है, वह आधुनिक अफगानिस्तान और पाकिस्तान में मकदूनिया साम्राज्य का एक क्षत्रप प्रान्त था। इसमें सत्तागिदिया (बन्नू बेसिन) गांधार (काबुल, पेशावर, और तक्षशिला) और ओडियाना (स्वात घाटी) के जिले शामिल थे।बाद में एक संधि के बाद सेल्यूकस प्रथम निकेटर द्वारा चंद्रगुप्त मौर्य को पूरे क्षत्रप प्रान्त को सौंप दिया गया था।